
Kasutuslubade väljastamine 
1.ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 01.12.2014 a Tallinna mnt 44a kinnistu omanikelt kasutusloa väljastamise taotlus (linnavalitsuse dokumendiregistri nr. 12065/1-16) rekonstrueeritud otsaseintega korterelamule. 
         05.12.2014 oli ehitise omanike esindajale edastatud ehitise ülevaatuse akt ülevaatusse kaasatud pädevate isikute nimekirjaga, kes kasutusloa väljastamiseks peavad väljendama nende ehitiste kohta arvamust. 23.12.2014 ülevaatuseks kaasatud pädevate isikute allkirjadega (nõusolekutega) ehitise ülevaatuse akt on tagastatud ehitusjärelevalve osakonnale.
1.2.  08.12.2014 a Jõesuu tn 24a kinnistu omanikelt kasutusloa väljastamise taotlus (linnavalitsuse dokumendiregistri nr. 12344/1-16) rekonstrueeritud katusega korterelamule. 
         18.12.2014 oli ehitise omanike esindajale edastatud ehitise ülevaatuse akt ülevaatusse kaasatud pädevate isikute nimekirjaga, kes kasutusloa väljastamiseks peavad väljendama nende ehitiste kohta arvamust. 29.12.2014 ülevaatuseks kaasatud pädevate isikute allkirjadega (nõusolekutega) ehitise ülevaatuse akt on tagastatud ehitusjärelevalve osakonnale.
Tuleohutuse seaduse § 5 lõike 1 kohaselt 31.12.2014 Ida Päästekeskus esitas ehitise  kasutusloa teatise.
Kõik taotlused laekusid koos seadusega ettenähtud korras ehitamise tehniliste dokumentide, kooskõlastatud ehitusprojektide ja riigilõivu maksekorraldustega. 
Ehitusseaduse § 33 lõike 4 kohaselt kasutusluba väljastatakse pärast ehitise ülevaatust ja nõuetele vastavaks tunnistamist. Kasutusloa väljastajal on õigus kaasata ehitise ülevaatuse tegemisse selleks pädevaid isikuid ja institutsioone, kes esitavad oma arvamuse kirjalikult. 
Ehitise ülevaatuse teostas  Arhitektuuri- ja Linnaplannerimise Ameti ehitusjärelevalve osakonna vanemspetsialist. Ehitise ülevaatusest võtsid osa: ehitise omaniku esindaja, omanikujärelevalve teostaja, ehitustöövõtja. Ehitiste ülevaatusest osavõtjad kinnitavad, et ülevaatuseks esitatud ehitis vastab ehitistele ettenähtud nõuetele ja ehitist võib kasutada vastavalt kavandatud kasutamise otstarbele. Seega, kasutusloa andmiseks takistusi ei ole. 
2.  ÕIGUSLIKUD ALUSED

2.1. Ehitusseaduse § 32 lõike 1 kohaselt ehitise kasutusluba on kohaliku omavalitsuse või riigi        nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

2.2  Narva linna ehitusmääruse § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3. OTSUS
Väljastada kasutusload alljärgnevatel aadressidel:
3.1.Tallinna mnt 44a korterelamule rekonstrueeritud otsaseintega.

3.2. Jõesuu tn 24a korterelamule rekonstrueeritud katusega.
4. RAKENDUSSÄTTED
4.1. Korraldus jõustub teatavakstegemisest.
4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

